stanford-oval/wikipedia huggingface dataset:
צ'ארלי קאריק
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ישנן בנות | מלצר | פרק: "Look Out, Here They Come!" |
| 2010 | על טבעי | רוברט | פרק: "Live Free or Twi-hard" |
| 2010 | Tower Prep | פנטון קאפוול | 4 פרקים |
| 2011 | V | רפאל מנדוזה | 2 פרקים |
| 2011 | בניחוש חוקר | קולין הנסי | פרק: "Shawn Rescues Darth Vader" |
| 2011 | מקלט באפלה | טיילר | פרק: "Monsoon" |
| 2012 | Flashpoint | דייוויד | פרק: "Sons of the Father" |
| 2013 | הבורג'ס | פסקל | 4 פרקים |
| 2013 | Holidaze | דרק | סרט טלוויזיה של ABC Family |
| 2013–2014 | סידר קוב (אנ') | ג'ון באומן | 9 פרקים |
| 2014 | מניע (אנ') | סטיב | פרק: "Deception" |
| 2015–2016 | ממלכה | רוברט דאדלי, רוזן לסטר | תפקיד ראשי (עונה 3); 17 פרקים |
| 2017 | Woman of the House | קנט | סרט טלוויזיה של Lifetime (אנ') |
| 2018 | Frankie Drake Mysteries | ג'ון סמית' | פרק: "Once Burnt Twice Spied" |
| 2018 | גאון | מנואל פאלארס | 2 פרקים |
| 2019 | Deep Water | ווינסטון היל | 6 פרקים |
| 2020 | קוברה (אנ') | סקוט מינט | 2 פרקים |
| 2021 | Departure | ריצ'רד ברייט | תפקיד ראשי (עונה 2); 6 פרקים |
| 2022 | Hudson & Rex | ד"ר אלן ויין | פרק: "Bury the Lead" |
| 2022–2023 | Hidden Assets | ג'יימס מלניק | 11 פרקים |
| TBA | היינו שקרנים (אנ') | סם | סדרה עתידית של אמזון פריים וידאו |
הערות שוליים

↑  Charlie Carrick discuss TIFF Rising Stars program
↑  Jeff Conway, Anna Kendrick And Director Mary Nighy Dive Deep Into The Important Cinematic Storytelling Of ‘Alice, Darling’, Forbes, ‏1 באוגוסט 2022
צדקיהו בן כנענה

צִדְקִיָּהוּ בֶן כְּנַעֲנָה (גם צִדְקִיָּה בֶן כְּנַעֲנָה), על פי התנ"ך התחזה לנביא ה', ופעל באמצע תקופת הבית הראשון במאה ה-9 לפנה"ס, בחצרו של אחאב מלך ישראל בשומרון. בפועל הוא היה חלק מארבע מאות נביאי השקר בחצר אחאב, ולפי המספר הזה כנראה שהם היו נביאי האשרה שאיזבל סירבה לשלוח למבחן בהר הכרמל.
בתנ"ך

בסיפור המופיע בספר מלכים א', פרק כ"ב ובספר דברי הימים ב', פרק י"ח, צדקיהו מנבא לאחאב ולעמיתו יהושפט מלך יהודה הצלחה במלחמה נגד ארם ברמות גלעד. הוא אף ממחיש את נבואתו בעשיית קרני ברזל ואומר "כה אמר ה': באלה תנגח את ארם עד כלתם". בהמשך בא מיכיהו בן ימלה ומנבא בשם ה' את התוצאה ההפוכה, היינו שאחאב יובס במלחמה. צדקיהו מכה את מיכיהו על הלחי ומעורר תיגר על אמיתת נבואתו של זה, באומרו "אי זה עבר רוח ה' מאיתי לדבר אותך?". מיכיהו משיב שכאשר נבואתו שלו תתגשם, גם צדקיהו בעצמו "יבא חדר בחדר להחבא". בסוף הסיפור מתברר שמיכיהו צדק וצדקיהו טעה: אחאב נהרג בקרב.
משמעות שמו

משמעות השם "צדקיהו" היא: יהו (ה') הוא צודק.
בספרים החיצוניים

צדקיהו בן כנענה מופיע בספר עליית ישעיהו, בו נטען שבחיר-רע, השומרוני שהלשין על הנביא ישעיהו, הוא קרוב משפחה שלו.
הערות שוליים

↑  M. A. Knibb, martyrdom and Ascension of Isaiah, Chapter 2, 12-16, The Old Testament Pseudepigrapha, Volume 2, page 143
צחאבה

הצחאבה (الصحابة; הגייה מקורבת: א-סַּחָאבָּה; ביחיד: صحابي, צחאבי; בנקבה: صحابية, צחאביה), או בני לווייתו של מוחמד, הם קבוצת האנשים שהכירו את מוחמד היכרות אישית, והיו הראשונים שהכירו בו כנביא.
רוב הסונים רואים בכל המוסלמים שראו את מוחמד בני לוויה (صحابي). לרוב, רשימות בני הלוויה הבולטים כוללות בין חמישים לשישים שמות, שהיו האנשים הקרובים ביותר למוחמד. אולם, ישנם רבים אחרים שהיו בקשר כלשהו עם מוחמד, ושמותיהם והביוגרפיות שלהם נכתבו בספרי דת.
חשיבותה של ההגדרה מי הם בני הלוויה נובעת מכך שמלומדים היו צריכים לקבוע אחרי כן על עדויותיו ("חדית'ים") של מי הם יכולים להסתמך בבואם לקבוע עניינים דתיים שונים. עדויות אלה משמשות, בין היתר, כמקור לאימרות מפי מוחמד, מעשים שעשה, מקרים בהם פרקים מן הקוראן התגלו למוחמד, ועניינים חשובים אחרים בהיסטוריה של האסלאם ומצוותיו.
עם בני לווייתו של מוחמד נמנים (רשימה חלקית):
אבו בכר (מראשוני המאמינים במוחמד, שימש כח'ליף הראשון)
עמר בן אלחטאב (שימש כח'ליף השני)
עלי בן אבי טאלב (בן דודו של מוחמד, שימש כח'ליף הרביעי)
עאישה בנת אבי בכר (אשתו של מוחמד בעת מותו, בתו של אבו בכר)
פאטמה בנת מחמד (בתו של מוחמד)
אסמאא בנת אבי בכר (בתו של אבו בכר)
חמזה אבן עבד אל מטלב (דודו של מוחמד ואביו של עלי בן אבי טאלב)
בילאל אבן רבאח (המואזין הראשון באסלאם)
ח'אלד בן אל-וליד (מצביא בצבאו של מוחמד)
עמר אבן אל-עאץ (מצביא בצבאו של מוחמד)
אבו חוד'יפה בן עותבה
עבדאללה אבן ג'חש
ח'באב בן אל-ארת
עובאדה א-סאמת (מפקד בכיר במהלך כיבוש מצרים)
ת'אבת בן קיס בן שמאס (מנהיג צבאי)
נאפע בן אל-חארת'
תמים אל-דארי
אום איימן - התגוררה אצל הוריו של הנביא
אל-מקדאד אבן עמרו - בין שבעת המוסלמים הראשונים
עבדאללה אבן א-זובייר - הבן הראשון שנולד למהאג'רון באלמדינה
סעיד בן עאמר - חבר קרוב של הנביא
פרנסואה ויון

| --- | --- |

 לידה:  1431 פריז, ממלכת צרפת 
 פטירה:  1463 (בגיל 32 בערך) צרפת 
 שם לידה:  François de Montcorbier 
 מדינה:  ממלכת צרפת 
 מקום לימודים:  סורבון 
 שפות היצירה:  צרפתית של ימי הביניים, צרפתית 
 יצירות בולטות:  Ballade des pendus, Le Testament, Épître à Marie d'Orléans 
 
פרנסואה ויון (בצרפתית: François Villon; ב-19 באפריל 1431 – 1463 לערך נעלם, יש סברה כי מת באפריל 1463) הוא שם העט של François de Montcorbier או François Des Loges, משורר צרפתי, רוצח, גנב ונווד. את יצירותיו הנודעות "Ballade des Pendus" ו-"Testaments" כתב בעת שהייתו בכלא.
קורות חייו

ויון נולד ב-1431 לערך בפריז. קרוב לוודאי כי נולד למשפחה ענייה וכי אביו מת בצעירותו. אימו חיה עד היותו בן 30 לפחות ועליה כתב את אחת הבלדות המפורסמות שלו. נראה כי ויון היה אדם של חיי הוללות, בייחוד בזמן תקופת לימודיו באוניברסיטת פריז. נראה כי ויון קיבל אימץ את שם משפחתו מאחד הפרופסורים לחוק קאנוני אשר לקח אותו תחת חסותו ושיכן אותו בביתו.
המשורר היה לסטודנט לאומנות, והחל את לימודיו בגיל מוקדם מאוד, ייתכן כשהיה כבן שתים עשרה. הוא סיים תואר ראשון ב-1449 ותואר מאסטר ב-1452. אחד האירועים המרכזיים בחייו אירע ב-5 ביוני 1455, כאשר הרג כומר בעת קטטה ברחוב. עונשו של ויון אשר נמלט מפני החוק נקבע כהגליה, אשר נמחלה לו מאוחר יותר. ב-1456 נקלע לצרה נוספת בקטטה בה נחבל קשות, שבעקבותיה נמלט לצפון צרפת. לפני עזיבתו את צרפת חיבר את Petit testament או Lais, המבטא מרירות פנימית על חיים מבוזבזים, כפי שבא לידי ביטוי ביצירה החשובה ממנה שאחריה, Grand testament.
במרץ 1457 החלה חקירה על גנבת 500 כתרי זהב אשר הובילה בסופה של חקירת חברי כנופיות סטודנטים, אל ויון אשר עמד בראש כנופיית הפורצים. ויון גורש מהאזור ובמשך ארבע שנים היה למשוטט והיה חלק מכנופיית גנבים תועים. מקיץ 1461 עד אוקטובר אותה שנה ישב בכלא על שוד כנסייה.
ב-1461, בהיותו בן שלושים, כתב את Grand testament, יצירה אשר הקנתה לו תהילה רבה. שנה לאחר מכן שב להסתבך עם החוק, עד שנאסר ונשפט לתליה, שהומרה לגירוש. מאותו זמן ואילך לא נזכרים עוד פרטי חייו, והם ניתנים להשערה וניחוש בלבד.
עבודתו

גדולתו של ויון הייתה בחידושיו במוטיבים השיריים. הוא הבין היטב את המוסר הביניימי, אך לעיתים בחר לכתוב נגד האצולה, בהופכו את הערכים המקובלים כשהוא מהלל את האנשים הבזויים בעיני החברה שנידונו לגרדום, בנופלו בשמחה לבדיחות גסות ובחדשו תמידית את השפה בה הוא משתמש. אך עדיין, שיריו עוסקים ברובם בחייו שלו, ולא היו אלה חיים מאושרים. עבודתו הגדולה, ה-Grand Testament מ-1461, מהווה במידת מה המשך ל-Petit Testament מ-1456. על 2023 חרוזיה נטבע מראה המוות בידי תליין. עם אמביוולנטיות יוצאת מגדר הרגיל, ויון מערבב את השתקפות הזמן החולף, הלעג המריר ולהט דתי. הטון המעורבל של כנות אומללה עומדת בניגוד לזו של משוררים בני זמנו. ויון לא היה נודע ביצירותיו בימי חייו, והן נתגלו מחדש במאה ה-16.
כתבי ויון בעברית

הצוואה הגדולה , שירים, ציורים - דיבו, מצרפתית - צבי הרמן, דביר, תל אביב, 1989.
מחול מות , משירי פרנסוא ויון, עברית - ראובן צור, כתב גד אולמן, ציור - דוד קלינמן, עקד, תל אביב, 1960.
הבלדה החותמת, מתוך "הצוואה הגדולה", עברית: דורי מנור, בתוך: "מיעוט", שירים ותרגומי שירה, הוצאת הקיבוץ המאוחד 2001.
לקריאה נוספת

צבי הרמן, פרנסואה ויון, ספריית פועלים 1988
הערות שוליים

↑  בספרו של Jacques Charpier, "FRANCOIS VILLON", מצוין שהוא נולד ב-19 באפריל (סגנון חדש) או 1 באפריל (סגנון ישן) ובצרפתית 1er avril 1431 (vieux style) ou 19 avril 1431 (nouveau style)
| --- | --- |
בקרת זהויות :  NLI: 987007269666905171  PLWABN: 9810628477105606  BIBSYS: 90068309  BNC: 000081296  BNE: XX959565  BnF: cb119284140 (data)  CANTIC: a10583221  CiNii: DA02002834  GND: 118627066  ICCU: CFIV010677  ISNI: 0000 0001 2119 2791  LCCN: n80057234  LNB: 000048831  MusicBrainz: da6cc1f1-a735-46ab-b176-2abb8d62d311  NDL: 00527028  NKC: jn19990009794  NLA: 35582296  NLK: KAC199628834  NSK: 000072534  NTA: 068683782  RERO: 02-A000173047  RSL: 000038443  SELIBR: 218439  SNAC: w61n8947  SUDOC: 085710474  Trove: 1003380  VcBA: 495/155080  VIAF: 7398349   WorldCat (עם VIAF): 7398349
קובלר (מאפה)

| --- | --- |

 
 מאכלים
 מטבח:  המטבח האמריקאי, המטבח הבריטי 
 מוצא:  ארצות הברית 
 אופן הגשה:  קינוח
 מרכיבים עיקריים:  בלילה, פרי 
 
קובלר (באנגלית: Cobbler) הוא קינוח פופולרי במטבח הבריטי ובמטבח האמריקאי. הקינוח כולל פירות שנאפים כשהם מכוסים בבלילה, ביסקוויט או בצק פאי.
בשונה מפאי, הקינוח אינו כולל בצק בתחתיתו, אלא רק בחלקו העליון.
היסטוריה

מקורו של המאכל במושבות הבריטיות בצפון אמריקה. המתיישבים האנגליים לא יכלו להכין פודינג אנגלי בשל מחסור בחומרים ובתנורים מתאימים, ולכן במקום לאפות את הפאי, אידו את מילוי הפאי שעליו בצק הפאי. לבצק הפאי שנאפה הייתה צורה של אבני רחוב, ומכאן שמו של המאכל (קובלר = ריצוף).
מאכל זה נאכל בעיקר כארוחת בוקר, כמנה ראשונה או כמנה עיקרית. רק בשלהי המאה ה-19 הפך המאכל לקינוח.
גיוון של מאכל זה הוא הקרמבל (העשוי משיבולת-שועל במקום בצק).
סביב המאכל והדיון האם הוא פאי או לא נסוב נושא עלילתי מרכזי בסרט "אלוהי הקטל".
היסטוריה > אנגליה

בהדרגה הפך הקובלר לקינוח נפוץ גם ברחבי האימפריה הבריטית וחבר העמים הבריטי, במילוי תפוחים או שילוב של תפוחים עם אוכמניות ואפרסקים. ישנן גם גרסאות מלוחות בהם הפירות מבושלים עם בשר טלה.
מנות אלה הפכו נפוצות בעיקר במהלך מלחמת העולם השנייה, שכן משרד הקיצוב של ממשלת בריטניה עודד את הכנת המאכל שדרש כמות קטנה יותר של קמח וחמאה מאשר זו הנדרשת להכנת בצק פאי.
ראו גם

פאי תפוחים
קרמבל
טארט טאטן
צחוק הגורל

ערך זה עוסק בסרט סובייטי. אם התכוונתם לטכניקה רטורית, ראו .
| --- | --- |

 בימוי:  אלדר ריאזאנוב 
 תסריט:  אמיל ברגינסקי, אלדר ריאזאנוב 
 שחקנים ראשיים:  אנדריי מייגקוב ברברה ברילסקה
 מדבבים:  סרגיי ניקיטין Valentina Talyzina אלה פוגצ'ובה 
 מוזיקה:  מיכאל טריברדייב
 צילום:  Vladimir Nakhabtsev, ואדים אליסוב 
 מדינה:  ברית המועצות ברית המועצות
 חברת הפקה:  מוספילם
 חברה מפיצה:  מוספילם
 שיטת הפצה:  וידאו על פי דרישה 
 הקרנת בכורה:  31 בדצמבר 1975
 משך הקרנה:  184 דק'
 שפת הסרט:  רוסית
 סוגה:  קומדיה רומנטית, קומדיה טראגית, מלודרמה, סרט קומדיה, דרמה קומית, סרט רומנטי, מלודרמה 
 סרט הבא:  צחוק הגורל 2 (2007)
 דף הסרט ב־IMDb
 
צחוק הגורל (ברוסית: Ирония судьбы, или С лёгким паром!‎, "אירוניה סודבי, אילי סְ לוֹחְקִים פַּארוֹם!) הוא סרט טלוויזיה סובייטי מסוגת דרמה קומית שבוים על ידי אלדר ריאזנוב וצולם בשנת 1975 באולפני הקולנוע המוסקבאיים הוותיקים 'מוספילם'.
התסריט לסרט, שנכתב על ידי אמיל ברגינסקי (Браги́нский) וריאזנוב, מבוסס בחופשיות על מחזהו של ריאזנוב (1971) "פעם בערב השנה החדשה" (ברוסית: Однажды в новогоднюю ночь). הסרט, המשלב סיפור אהבה ודרמה, מוקרן באופן מסורתי מדי שנה בערב השנה החדשה ברוסיה ובמדינות נוספות מברית המועצות לשעבר. ציטוטים רבים מהסרט הפכו ל"משפטי מפתח" בשפה הרוסית.
הערות שוליים

↑  "С лёгким паром" (סְ לוֹחְקִים פַּארוֹם; מילולית: "עם אדים קלים") הוא ביטוי רוסי ייחודי, הנאמר לאדם היוצא מרחצה בסאונה או באמבטיה (ניתן בערך לתרגום כ"אמבטיה נעימה").
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
קובנה (כדורגל)

מועדון כדורגל ובייסבול קובנה (בליטאית: Kauno futbolo ir beisbolo klubas, או בקיצור FBK קובנה) היה מועדון כדורגל ליטאי שמקורו היה בעיר קובנה שבליטא. הקבוצה הייתה אחת הקבוצות הבולטות בכדורגל הליטאי בשנים 2000–2008, כאשר זכתה בתקופה זו בשבע אליפויות ליגת העל הליטאית, מתוכם חמש ברצף, ובארבעה גביעי ליטא. כמו כן זכה המועדון בשלושה גביעי סופרקאפ ליטאיים. לפני כן בתקופת ליטא הסובייטית זכתה הקבוצה בשתי אליפויות הליגה האזורית ובגביע אחד. ב-2008 זכתה הקבוצה גם בליגה הבלטית בכדורגל. צבעי הקבוצה היו ירוק וצהוב והיא אירחה את משחקיה באצטדיון דריוס וג'ירנאס שבקובנה, שהכיל 9,180 מושבים.
בסיום עונת 2011/2012 התפרקה הקבוצה.
היסטוריה > באנגה קובנה

במקור הקבוצה נוסדה בשנת 1960 בשם "בנגה קובנה" (Banga Kaunas) ושיחקה את שלוש השנים הראשונות שלה בליגת המשנה הסובייטית. לאחר מכן החליט המועדון לשחק באליפות ה-SSR הליטאית (התחרות האזורית של ליטא תחת המשטר הסובייטי) ושם הם עשו זאת עד 1990. באותה תקופה הם זכו בשני אליפויות אזוריות של ליטא. אחד ב-1986 ועוד אחד ב-1989. כשליטא חזרה לעצמאות ב-1991 נוצרה ליגת העל הליטאית, שם היא שיחקה בתור באנגה קובנה עד 1993 לפני שהמועדון שינה את שמו.
היסטוריה > FBK קובנה

המועדון שינה את שמו ב-1993 ל"מועדון הבייסבול והכדורגל של קובנה" - FBK קובנה. בשנותיו הראשונות המועדון לא זכה להצלחה, מ-1999 עד 2008 זכתה קובנה בשמונה אליפויות, ארבעה גביעי ליטא, שלושה גביעי סופרקאפ ותואר ליגה בלטית אחת, אך בסתיו 2008 הסתיימה השליטה של קובנה כאשר אקרנאס זכתה באליפות על חשבונה.
קובנה שיחקה בין היתר מול סלטיק, ריינג'רס וליברפול בשלבי מוקדמות הליגה האירופית וליגת האלופות לאורך שנות שליטתה בכדורגל הליטאי. ב-5 באוגוסט 2008, FBK קובנה ניצחה את ריינג'רס, 2–1, כדי לעלות לראשונה לסיבוב המוקדמות השלישי של ליגת האלופות של אופ"א. המשחק הסתיים בנסיבות דרמטיות כאשר קובנה נאלצה להגיע מפיגור ולבסוף עלתה ליתרון רק ארבע דקות לסיום, כאשר המבקיע היה לינאס פיליבאיטיס.
לאחר שסיים במקום השני בשנת 2008, הודיע נשיא המועדון כי המועדון ינשור לליגת המשנה עקב סכסוך עם ההתאחדות, אך ככל שהקונפליקט עם ההתאחדות הליטאית התגבר, ההתאחדות החמירה, ו-FBK קובנה ירדה לליגה השלישית.
FBK קובנה זכתה באליפות הליגה השלישית בשנה הראשונה שלה בליגה זו. אף על פי שירדה ליגה, FBK קובנה השתתפה גם בליגת אירופה החדשה של אופ"א כסגנית אלופת ליטא אך לא עברה סיבוב. FBK קובנה זכתה בליגה השלישית ב-2010 ועלתה לעונת 2011 בליגת המשנה. עונת 2011 הייתה אכזבה עצומה עבור קובנה שכן היא לא הצליחה לעמוד בציפיות הגבוהות ולבסוף הסתיימה במקום העשירי בלבד.
FBK קובנה לא קיבלה רישיון לליגה הבכירה לשנת 2012 בגלל בעיות כלכליות (הייתה אמורה לשחק בה אחרי שעלתה). עם זאת, בשל בעיות כלכליות שהולכות וגוברות במועדון, החליט יושב הראש בסופו של דבר למשוך את המועדון מכל התחרויות ובהמשך הכריז על פשיטת רגל. זמן קצר לאחר מכן החליטו האוהדים על הקמת מועדון חדש.
קובנה הייתה במשך שנים רבות (1993–2012) בחסות "אוקיו באנקאס", הבנק בו היה ולדימיר רומנוב בעל המניות העיקרי. באוקטובר 2005 הפך רומנוב לבעל מניות הרוב של קבוצת הפרמיירליג הסקוטית, הארט אוף מידלות'יאן. לאחר מכן השתמש רומנוב בקובנה כמועדון הזנה עבור הארטס על ידי החתמת שחקנים לכאורה לקובנה, ולאחר מכן השאיל אותם מיד לקבוצה הסקוטית. הניהול של רומנוב והעסקאות המפוקפקות שלו, גרמו לקריסה למעשה של המועדונים בהם היה מעורב, כאשר מעבר לקובנה פשטה רגל גם פרטיזן מינסק הבלארוסית והארטס הייתה תחת חקירה. בהמשך ברח רומנוב לרוסיה שם קיבל מקלט ב-2014 והפך למבוקש על ידי התובעים הליטאים באשמת הונאה ומעילה בסכום של כ-308 מיליון ליש"ט. בעקבות כך לא הצליח הקבוצה להתאושש ונסגרה.
תארים

אליפות ליטא :
זכייה (8): 1999, 2000, 2001, 2002, 2003, 2004, 2006, 2007
סגנית (2): 2005, 2008
הגביע הליטאי :
זכייה (4): 2002, 2004, 2005, 2008
סגנית (2): 1998, 1999
הסופר-קאפ הליטאי :
זכייה (3): 2002, 2004, 2006
סגנית (2): 2003, 2005
אליפות ליגת ליטא הסובייטית:
זכייה (2): 1986, 1989
גביע ליטא הסובייטית :
זכייה (1): 1989
סגנית (3): 1984, 1985, 1986
הליגה הבלטית בכדורגל:
זכייה (1): 2008
צביר הפרפר

| --- | --- |

הכוכב הבהיר משמאל למרכז הצביר הוא הכוכב המשתנה BM בעקרב
 נתוני תצפית
 קבוצת כוכבים:  עקרב
 שמות נוספים:  M6 ,NGC 6405
 מגלה:  ג'ובאני בטיסטה אודיירנה 
 תאריך גילוי:  1654 
 סוג:  צביר פתוח
 בהירות נראית:  4.2+
 סיווג מורפולוגי:  II,3,m
 עלייה ישרה:  17ʰ 40.1ᵐ‏
 נטייה:  ‏‏13′ ‏32°‏-
 מאפיינים פיזיים
 בהירות מוחלטת:  4.25-
 מרחק:  1,600  שנות אור 490.56  פארסק
 קוטר:  12 שנות אור
 מספר כוכבים:  80
 
צביר הפרפר (נקרא גם Messier 6 ,M6, או NGC 6405) הוא צביר פתוח בקבוצת הכוכבים עקרב הנמצא במרחק של כ-1,600 שנות אור ממערכת השמש ומכיל כ-80 כוכבים.
היסטוריה

האזכור הראשון של הצביר מופיע בכתביו של האסטרונום האיטלקי ג'ובאני בטיסטה אודיירנה משנת 1654, אך לא ברור מתי בוצעה התצפית בו. ייתכן שתלמי זיהה אותו יחד עם צביר תלמי, אך אין לכך ראיות מוצקות. האסטרונום השווייצרי ז'אן-פיליפ דה שסו תיאר אותו בשנת 1745 כצביר כוכבים (ככל הנראה בלי לדעת שהוא התגלה כבר בעבר) והוא נכלל בקטלוג הכוכבים של ניקולא לואי דה לאקאי משנת 1752. בשנת 1764 כלל אותו שארל מסיה בקטלוג מסיה.
לצביר דרגת בהירות נראית 4.2 והוא ניתן לצפייה בעין כחמש מעלות צפונית לשאולה - העוקץ של העקרב וכשלוש מעלות מצפון-מערב לצביר תלמי הסמוך, אך רק באמצעות משקפת ניתן להבחין בכוכבי הצביר, שהבהירים שבהם הם מדרגת בהירות 7. זהו עצם מסיה הקרוב ביותר למרכז הגלקסיה, שנמצא בקבוצת הכוכבים קשת הסמוכה.
מאפייני הצביר

קוטרו של צביר הפרפר הוא כ-12 שנות אור ומרחקו ממערכת השמש הוא כ-1,600 שנות אור כך שגודלו הזוויתי הוא מעט פחות ממעלה אחת. רוב כוכבי הצביר מרוכזים בכמחצית מקוטר הצביר בלבד ובמשקפת גודלו הזוויתי הנראה של הצביר הוא רק 25 דקות קשת. צורתו של הצביר מזכירה במעומעם פרפר פורש כנפיים ומכאן שמו. גילו של הצביר מוערך בכ-100 מיליון שנים בלבד.
כמו בצבירים פתוחים אחרים, מרביתם של 80 הכוכבים בצביר הם כוכבים צעירים מסוג ספקטרלי B, אך הכוכב הבהיר ביותר בצביר הוא BM בעקרב - על-ענק כתום מסוג ספקטרלי K, שצבעו הכתום בולט על רקע שאר הכוכבים בצביר שצבעם לבן - כחלחל. זהו כוכב משתנה סדיר למחצה שבהירותו נעה מדרגה 5.5 לדרגה 7.
צביר ברווז הבר

.
| --- | --- |

כוכבים צעירים כחולים-לבנים וכוכבים זקנים צהובים-אדומים בצביר ברווז הבר
 נתוני תצפית
 קבוצת כוכבים:  מגן
 שמות נוספים:  M11 ,NGC 6705
 מגלה:  גוטפריד קירך
 תאריך גילוי:  1681
 סוג:  צביר פתוח
 בהירות נראית:  6.3+
 סיווג מורפולוגי:  II,2,r
 עלייה ישרה:  18ʰ 51.1ᵐ‏
 נטייה:  ‏‏16′ ‏06°‏-
 מאפיינים פיזיים
 בהירות מוחלטת:  5.0-
 מרחק:  6,000  שנות אור 1,839.59  פארסק
 קוטר:  50 שנות אור
 מספר כוכבים:  2,900
 גיל:  220 מיליון שנים
צביר ברווז הבר (נקרא גם Messier 11 ,M11, או NGC 6705) הוא צביר פתוח בקבוצת הכוכבים מגן הנמצא במרחק של כ-6,000 שנות אור ממערכת השמש ומכיל כ-2,900 כוכבים, אחד הצבירים הפתוחים העשירים ביותר המוכרים כיום.
היסטוריה

הצביר התגלה בשנת 1681 על ידי האסטרונום הגרמני גוטפריד קירך (Kirch), שתיאר אותו כערפילית עם כוכב שדרגת בהירות נראיתו 8. בשנת 1733 זיהה האסטרונום הבריטי ויליאם דרהאם כי מדובר בצביר כוכבים. שארל מסיה צפה בו בשנת 1764 ותיאר אותו כצביר המכיל כוכבים רבים וכלל אותו בקטלוג מסיה.
לצביר דרגת בהירות 6.3 כך שכמעט לא ניתן להבחין בו בעין. באמצעות משקפת ניתן לזהות אותו כשתי מעלות מדרום מזרח לכוכב β במגן, אך דרוש טלסקופ כדי להבחין בכוכבי הצביר עצמם, שהבהיר שבהם הוא מדרגת בהירות 8. הצביר כולל כ-500 כוכבים מדרגת בהירות 14 או נמוכה יותר, שניתן להבחין בהם באמצעות טלסקופ חובבים איכותי.
מאפייני הצביר

קוטרו של צביר ברווז הבר הוא כ-50 שנות אור ומרחקו ממערכת השמש הוא כ-6,000 שנות אור כך שגודלו הזוויתי הוא כ-14 דקות קשת. צורתו של הצביר משולשת, שבאחד מקודקודיה כוכב בהיר שצבעו כתום, ומזכירה להקת ברווזי בר במעופם ומכאן שמו.
הצביר עשיר וצפוף ביחס לצבירים פתוחים ומכיל כ-2,900 כוכבים. כמו בצבירים פתוחים אחרים, מרבית הכוכבים בצביר הם צעירים מסוג ספקטרלי B, שצבעם כחלחל, אך הוא כולל לא מעט כוכבים זקנים - ענקים צהובים, כתומים ואדומים, שבהירותם גדולה יותר משל הכוכבים הצעירים כך שנוכחותם ניכרת. גילו של הצביר מוערך בכ-220 מיליון שנים.
קטב מרירי (להקה)

| --- | --- |
 תקופת הפעילות:  מ-2008
 חברים
 חיים רחמני שי לוינשטיין יהוא ירון קרן פנפימון זהבי
 
קטב מרירי הוא הרכב מוזיקה ניסיונית ישראלי, המתמקד בהלחנה וביצוע של שירי משוררים, לצד יצירות אינסטרומנטליות אבסטרקטיות. הלהקה נקראת על שם קֶטֶב מְרִירִי, שד המוזכר במקרא, באגדה ובהלכה היהודית.
היסטוריה

ההרכב הוקם ב-2008 בתל אביב על ידי חיים רחמני, שי לוינשטיין ויהוא ירון ופועל במסגרת קבוצת גושפנקא.
במאי 2008 יצא לאור אלבום הבכורה שלהם, "קטב מרירי". חמישה קטעים אינסטרומנטליים באלבום הוקדשו לדמויות מההיסטוריה היהודית - ולטר בנימין, יעקב פרנק, פרנץ רוזנצווייג, רוזה לוקסמבורג ועמנואל לוינס ושני שירים למילותיהם של המשורר הסרבי וסקו פופה והמשורר הישראלי יאיר הורביץ.
הקטע האינסטרומנטלי "יעקב פרנק: ירידה לעומק הקליפות", נכלל באוסף שצורף למגזין האמנות סטודיו, בעריכת אהד פישוף.
בשנת 2009, לצורך הקלטת גרסת כיסוי לשירם של נתן אלתרמן ועודד לרר "את הלילה שלך מרגיעים", הצטרפה ללהקה המתופפת ונגנית כלי ההקשה קרן פנפימון-זהבי.
בשנת 2010 יצא לאור אלבומם השני "על חורבות האביב" ובו שירים מאת המשוררים יונה וולך, ישראל פנקס, ט. כרמי ורוני סומק.
בשנת 2011 יצא לאור אלבומם השלישי "קסמים לסבל" ובו שירים מאת המשוררים יאיר הורביץ, רחל חלפי, ט. כרמי, נתן זך ומאיר ויזלטיר.
בשנת 2012 יצא לאור אלבומם הרביעי "באלה הימים" ובו לחנים חדשים לשירים מאת לאה גולדברג.
בשנת 2015 יצא לאור אלבומם החמישי "של בני תמותה" ובו לחנים לשירים מתוך הספר "אביבה לא" מאת שמעון אדף.
דיסקוגרפיה

קטב מרירי - 2008
את הלילה שלך מרגיעים - 2009
על חורבות האביב - 2010
קסמים לסבל - 2011
באלה הימים - שמונה שירים מאת לאה גולדברג - 2012
של בני תמותה - שירים מתוך הספר "אביבה-לא" מאת שמעון אדף - 2015
צבי הירש מנדבורנה

רבי צבי הירש מנדבורנה (בערך ת"ק, 1740 - כ' בסיוון תקס"ב, 1802) היה אדמו"ר חסידי בדור השלישי לחסידות. מתלמידי המגיד ממזריטש ורבי יחיאל מיכל מזלוטשוב.
תולדותיו

נולד לרבי שלום זעליג. בילדותו היה אצל הבעל שם טוב. למד אצל המגיד ממזריטש. לפרנסתו עסק במלמדות. כשהיהודי שאצלו לימד חיתן את בנו בזלוטשוב נסע עמו לשם והחל להסתופף אצל רבי יחיאל מיכל והיה מגדולי תלמידיו.
התחתן במונקאץ' אך לאחר מעט זמן התאלמן ושב לגליציה וכיהן כמגיד מישרים בקהילת דולינה והתפרסם כתלמיד חכם וחריף. לאחר שהגיע רבי משה שוהם בן רבי דן, מתלמידי הבעל שם טוב, לכהן ברבנות דולינה (במקום רבי אברהם נח הלר אחיו של רבי משולם פייבוש הלר שנפטר בי"ח באלול תקמ"ו) עבר לכבודו מהעיר ועבר לנדבורנה שם כיהן כמגיד מישרים עד פטירתו.
חיבר את הספרים:
צמח ה' לצבי על התורה
צמח ה' לצבי על הגדה של פסח
מילי דאבות (מוסר)
שפתי קדושים (תהילים)
אלפא ביתא (מוסר).
בשנת תשע"ד, במהלך בניית אוהל חדש על קברו, התגלתה מצבתו הישנה.
תלמידיו

רבי צבי הירש מזידיטשוב
רבי יצחק לנדמן אב"ד ויז'ניציה.
רבי אברהם דוד מבוטשאטש
רבי מנחם מנדל מקוסוב. היה אצלו 12 שנים ובסוף ימיו ישן בבית במדרש סמוך לחדרו של רבו לשרתו.
רבי צבי הירש מדליטין
רבי משולם נתן מרגליות, מו"צ בברדיצ'ב (בנו של רבי שמואל אב"ד זאלישטציק ששימש את הבעל שם טוב)
פנחס בן דוד, פנחסיל סאסיש (על שם אמו) מסטניסלב, בעל פרדס המלך
צאצאיו

בנו רבי דוד אריה (לייב) מנדבורנה (-י"ז בשבט תר"ט). חתן רבי מאיר בן רבי לוי יצחק מברדיצ'ב. הוציא את ספרו של אביו.
בנו רבי משה יחיאל מיכל
בתו אסתר, אשת רבי שמואל זנוויל מדולינה
הערות שוליים

↑  נכדו כותב בהקדמת צמח ה' לצבי תקס"ט, אך במצבתו התגלה התאריך תקס"ב.
↑  ראו יושר דברי אמת דף י"ג.
↑  ספר זה לשבחים רבים. ראו כאן בסוף העמוד בפורום "אידישע וועלט פארומס".
↑  אחיינו רבי יצחק אייזיק מקומרנה, נוצר חסד אבות פ"ו אותיות אחדות ה': "ואמר לי מורי דודי, שרוח הראשון מרבותיו קיבל הוא מהרב מו"ה צבי מגיד, צמח ה' לצבי, והיה בוער בו כאש".
| --- | --- |
בקרת זהויות :  NLI: 987007306916205171  LCCN: n84148537  VIAF: 38643317   WorldCat (עם VIAF): 38643317
קטגונוס צ'אקו

| קטגונוס צ'אקו |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: פקאריים
סוג:: קטגונוס
מין:: קטגונוס צ'אקו
שם מדעי
 Catagonus wagneri ‏Rusconi, 1930
תחום תפוצה


קטגונוס צ'אקו (שם מדעי: Catagonus wagneri) הוא מין פרסתן דרום אמריקאי דמוי-חזיר השייך למשפחת הפקאריים והמין היחידי בסוג קטגונוס (Catagonus). הוא קרובו של הפקארי הנכחד פלטיגונוס.
תיאור

הקטגונוס אנדמי לפרגוואי, בוליביה ודרום ברזיל. עד שנת 1975 היה נחשב הקטגונוס בקהילת החוקרים כחיה שנכחדה וזוהה רק על סמך שלדים.
הוא מזכיר מעט את פקארי הצווארון אך גדול יותר ומגיע לאורך ממוצע של 90 עד 110 ס"מ, גובה של 50 עד 70 ס"מ ומשקל של 30–40 ק"ג. לקטגונוס אין דו-צורתיות זוויגית בולטת. פרוותו גסה וצבעה אפור כהה עם שערות לבנות בתחתית הלסת, הסנטר והחזה. לאורך הראש, העורף והגב הקדמי בולטת רעמה פרועה.
הקטגונוס חי בקבוצות קטנות של 4 עד 10 פרטים באזורים יבשים ומדבריות קקטוסים, בהם הוא מחפש מזון מהחי ומהצומח ובעיקר פירות וזרעי קקטוסים וכן פירות ברומליים. אויביו העיקריים הם הפומה והיגואר, מהם הוא נמלט בבריחה מהירה ובצווחות חזקות.
האיום הגדול ביותר עליו כיום הוא פגיעה בבית גידולו, הפרדת אוכלוסיות, ציד לא חוקי ומחלות שהופצו בידי האדם וחיות בית שאיתו. הפקארי הוא חיה מוגנת כיום אך ההגנה עליו לא תמיד נאכפת בצורה מספקת.
הערות שוליים

↑  קטגונוס צ'אקו באתר הרשימה האדומה של IUCN
| --- | --- |
בקרת זהויות :  NLI: 987007284716305171 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
קטגונוס שצולם בפרגוואי